stanford-oval/wikipedia huggingface dataset:
Masa Mainds
Historia > Yhtyeen alkuvaiheita

Matti Päiväpuro oli aloittanut levytysuransa vuonna 1977, kun hänen silloinen yhtyeensä Starway esiintyi kokoelma-albumilla Rock Rallye 77. Masa Maindsia edeltänyt Alex-yhtye esiintyi muun muassa Karjalasta kajahtaa -kiertueella O.S.S.Y:n ja Kumikamelin kanssa.lähde?
Masa Mainds perustettiin vuonna 1989 kun laulaja Päiväpuro halusi perustaa hänen lauluäänensä soveltuvia cover-kappaleita soittavan yhtyeen. Yhtye soitti omia versioita muun muassa Rainbow’n, Led Zeppelinin ja Deep Purplen kappaleista ja se pääsi keikkailemaan eri puolille Suomea.
Masa Maindsin ensimmäinen julkaisu 1990-luvun alussa oli single Kylmän talven soturi (Soldier of Fortune) / Mikset mua huomaa (Happy Together) oli. Toinen single Kanelipuun alla (Cinnamon Girl) / Muukalainen (Starman) ilmestyi vuonna 1992. Kaksi ensimmäistä singleä ilmestyivät vielä vinyylisingleinä.
Yhtyeeltä ilmestyi viiden kappaleen minialbumi, jonka nimikappale oli "Vanhaan taloon takaisin" (Here I Go Again) vuonna 1993. Levyllä oli myös yleisön suosikki Rauniotango. Ensimmäisen CD-albumin Masa Mainds julkaisi Snap Recordsille vuonna 1995. Albumin kappaleella "Dada dii" oli mukana tuleva pitkäaikainen yhteistyökumppani Mika Sundqvist taustalaulajana ja basistina. Kappaleen remiksaus "Dada-dii-daa-dei!" ilmestyi neljän kappaleen CD:llä. Vuonna 1996 yhtyeeltä ilmestyi single "Siivet" / "Maanantai (Hepsi senin mi)". Seuraavana vuonna nimikappale julkaistiin uudelleen singlellä, jonka muita kappaleita olivat "Vaistoon ja tunnen" ja "Sähköposti-ikävä".
Vuonna 1999 ilmestyi Poptorin kustantamana erikoinen CD-postikortti otsikolla Suuria tunteita Lieksasta. Kortilla oli viisi kappaletta. Samana vuonna ilmestyi Mika Sundqvistin sovittamana single "Nöyryys" / "Pyörällä päästään". Vuonna 2000 vanha suosikkikappale "Rauniotango" julkaistiin uudelleen nimellä "Tango the Ruin". Levyllä oli neljä muuta kappaletta vuosilta 1994-2000. Vuonna 2001 "Kylmän talven soturi" julkaistiin yhden kappaleen CD-singlenä.lähde?
Historia > Toinen tuotantojakso

Vuonna 2004 yhtye siirtyi Propaganda Recordsille, joka julkaisi yhdeksän kappaleen albumin Mikset mua huomaa. Kappaleet oli äänitetty yhtiön sisarmerkille jo yhtyeen alkuvaiheessa sinkkuineen.
Lokakuussa 2005 yhtyeeltä ilmestyi neljän raidan single, jossa oli mukana kappaleet "Päivä uus" ja "Uusi lumi". Vuonna 2006 ilmestyi vain yhden kappaleen single "Vastatuuleen rakkaudesta". Vuonna 2008 yhtyeeltä ilmestyi Pilfink Recordsin kustantamana kymmenen kappaleen albumi Kuokkavieraat. Vuonna 2009 ilmestyi ensin yhden kappaleen single "Kaukaa" 25. helmikuuta ja sen jälkeen 15. lokakuuta single "Älä iske Tuijaa / Marilyn Manson", Älä iske Tuijaa on vanha Alwari Tuohitorven hitti vuodelta 1975. Single on äänitetty Mika Sundqvistin johdolla tämän MSL-Studiolla. Sundqvist on ollut mukana kappaleiden valinnoissa ja soittamassa osaltaan bassoa ja kitaraa sekä laulamassa mukana kappaleissa.
Maaliskuussa 2010 ilmestyi uusi versio vanhasta suosikkikappaleesta ”Dada-dii”. Toisena kappaleena oli ”Tummaa ja sinistä”. Nimikappale nousi tamperelaisen Discopress Oy:n kokoamalle Rockhits Top 30 -listalle rokkibaarien soitetuimmista kappaleista.
Masa Maindsin 17 kappaletta sisältävä albumi Susirajalla ilmestyi 20. lokakuuta 2010. Kappaleella ”Pyörällä päästään” vierailijana on Veli-Matti Järvenpää. Kappale oli mukana Yle Radio Suomen Levylautakunta-ohjelmassa 8. tammikuuta 2011. Vuonna 2011 ilmestyi myös single ”Tuhat päivää”/”Huomenna soi blues”.
EP-single Torvisoittoo ilmestyi 18. tammikuuta 2012. Se sisältää nimikappaleen lisäksi laulut ”Tango Melankolia” ja ”Uudet tuulet”.
Kesäksi 2012 yhtyeen johtohahmo Matti Päiväpurolta ilmestyi soolosinglenä Rauno Paanasen tuottama modernisoitu sovitus Veikko Lavin ”Evakon laulusta”.
Historia > Uusimmat tuulet

Marraskuussa 2012 ilmestyi single ”Lähtö” Propaganda Recordsin kustantamana ja Mika Sundqvistin tuottamana. Se on Sini Sovijärven käännös John Denverin koko 1960-luvun ykköshitiksi nousseesta kappaleesta ”Leavin’ on a Jet Plane”. Lukuisista coveroinneista isoimman hitin levyttäjänä olivat Peter, Paul and Mary.
Melodista pop-rockia edustava single ”Makeaa ja suolaista” julkaistiin 25. heinäkuuta 2013. Kappaleen tekijät ovat Matti Päiväpuro sekä Rane Paananen, ja siitä on tehty myös musiikkivideo. Videon ovat kuvanneet Jari Leivo ja Matti Ikonen ja editoinnista on vastannut Mika Tossavainen.
Yhtyeen single ”Sorateiden taa” on julkaistu 17. tammikuuta 2014.
Tammikuussa 2015 ilmestyneeltä albumilta Romuisia tarinoita ilmestyi vielä 28. marraskuuta 2014 single ”Pihat autiot”, jonka on kirjoittanut yhtyeen laulaja ja keulahahmo Matti Päiväpuro ja sovittanut Rauno Paananen. Kappaleesta on julkaistu video, jonka on kuvannut, leikannut ja editoinut Arto Nousiainen. Romuisia tarinoita on äänitetty Guru Recording Studiolla Joensuussa Rauno Paanasen ohjauksessa.
Albumi Made in MSL julkaistiin maaliskuun 10. päivänä vuonna 2017.  Albumi koostuu vuosien 1999 ja 2016 välillä  MSL-studiolla Kihniössä äänitetyistä kappaleista. Kappaleet on äänitettiin loppuun ja tuotettiin vuonna 2016.  Albumi juhlisti samalla levyllä soittavan ja äänittäneen Mika Sundqvistin 70-vuotissyntymäpäivää.
Syyskuun 27. päivänä 2019 ilmestynyt uusin albumi Pienen kaupungin poika sisältää useampia aiemmin ilmestyneitä singlejä. Levyllä soittavat yhtyeen lisäksi Mikko Leinonen, Jari Lappalainen, Jone Väänänen, Petri Pulli ja äänittäjä-tuottaja Heikki Marttila.
Diskografia > Albumit

Masa Mainds  (Corleone-viihde, 1994)
MASA Mainds  (Snap Records, SNAP CD 318, 1995)
Discover (Dream Creaters Oy, 2001)
Mikset mua huomaa (Propaganda,  PRO 2030, 2004)
Kuokkavieraat (Pilfink,  JJVCD 48, 2008)
Susirajalla (Propaganda,  PRO 2093, 2010)
Romuisia tarinoita (Propaganda,  PRO 2131, 2016)
Made in MSL (Propaganda,  PRO 2134, 2017)
Pienen kaupungin poika (Propaganda,  PRO 2140, 2019)
Diskografia > Singlet

Ferguson: Hitto soikoon / Näin on  (Sonet-Polar, 1984)
Alex: Siivin voimakkain / Tuuli  (Megafon, 1986)
Mikset mua huomaa / Kylmän talven soturi (Kill City, KILL 05, 1991)
Kanelipuun alla / Muukalainen (Kill City, KILL 13, 1992)
Dada-dii-daa-dei! maxi (Snap, SNAPCD 427 1995)
Siivet / Maanantai (Snap, SNAPCD 436, 1996)
Vaistoon ja tunnen / Sähköposti-ikävä (Poptori, 1997)
Matti Päiväpuro: Sade tuo onnea  (Corleone-viihde, 1998)
Matti Päiväpuro: Hetki kahden / Be-pop  (Corleone-viihde, 1999)
Suuria tunteita Lieksasta, maxi (Poptori, PKCD 126, 1999)
Nöyryys / Pyörällä päästään (Poptori, SNAPCD 448, 1999)
Tango the Ruin, maxi (Poptori, PKCD 171, 2000)
Makean suolaista (Poptori, 2000)
Kylmän talven soturi (Poptori, SNAPCD 452, 2001)
Päivä uus / Uusi lumi EP (Propaganda, PRO 2041, 2005)
Kun Odottaa / Karuselli (Poptori, SNAPCD 496, 2005)
Vastatuuleen rakkaudesta  (Mama-records 121, 2006)
Kaukaa (Propaganda,  PRO 2074, 2009)
Älä iske Tuijaa / Marilyn Manson (Propaganda,  PRO 2079, 2009)
Dada-dii / Tummaa ja sinistä (Propaganda,  PRO 2090, 2010)
Tuhat päivää / Huomenna soi blues (Propaganda,  PRO 2109, 2011)
Torvisoittoo EP (Propaganda,  PRO 2110, 2012)
Matti Päiväpuro: Evakon laulu  (Propaganda, PRO 2117, 2012)
Lähtö (Propaganda records,  PRO 2533, 2012)
Makeaa ja suolaista (Propaganda,  PRO 2537, 2013)
Sorateiden taa (Propaganda, PRO 2541, 2014)
Pihat autiot (Propaganda,  PRO 2547, 2014)
Olen saanut elää / Minun tieni (Propaganda,  PRO 2545, 2016)
Valkeaa (Propaganda,  PRO 2559, 2018)
Silkkaa Sattumaa (Propaganda,  PRO 2562, 2018)
Karuselli (Propaganda,  PRO 2565, 2019)
Diskografia > Kokoelmalevyillä mm.

Rock-Rallye 77 (Starway: Dream)  (Finnlevy, 1977)
Hotsnapshots 4 (Snap SNAP CD 414, 1995)
Tähtitalli 16 Poptorin- ja Laurilan tallin herkkua (Poptori IDSCD 511, 1997)
Poptorin parhaat – 90-luvun legendat (Poptori IDSCD 501, 1998)
Miehen pienet kyyneleet (Poptori IDSCD 502, 1998)
Poptorin parhaat – Meno päällä (A-Play Collection 115192, 1999)
Snapshots Volume 7 (Snap/Poptori SNAPCD 450, 2000)
Juice4Ever – Tribute to Juice Leskinen (Poptori, 2009)
Yhtyeen jäsenet

Jarmo Hiesu – basso
Olli Laakkonen – kosketinsoittimet
Timo Nevalainen – kitara
Matti Päiväpuro – laulu
Mika Tossavainen – rummut
Eräjärven Tupateatteri

Eräjärven Tupateatteri (Seuratalo) on yksi Eräjärven Työväen Näyttämön hallinnoimista näyttämöistä, joka sijaitsee Eräjärvellä, Seuratalolla. Vuodesta 2002 lähtien ETN on tehnyt näytelmiä sekä Tupateatteriksi nimetylle Seuratalon sisänäyttämölle, että Rönnin kesäteatteriin.
Tupateatterin ensimmäinen näytelmä "Lesket" esitettiin vuonna 2002.
Seuratalon näyttämötilat ovat kehittyneet vuosien varrella. Alun perin yksinkertaisemmilla puitteilla varustettu tila on saanut lisää kapasiteettia ja toimivuutta, kuten vuonna 2009 hankitun nousevan katsomon ansiosta. Näyttämö on mahdollistanut monenlaisten teatterituotantojen toteuttamisen ja tarjonnut ainutlaatuiset puitteet esityksille.
Tupateatterilla esitettävä ohjelmisto on vaihdellut eri tyylilajeissa, ja siellä on esitetty niin klassikoita kuin moderneja teoksiakin. Lisäksi Seuratalo toimii paikkana, jossa JunnuTupis ja NuortenTupis-nimiset lasten teatteriryhmät ovat tuottaneet omia esityksiään ja tarjonnut nuorille mahdollisuuden harjoitella teatteritaitoja.
Aiheesta muualla

https://erajarventeatterit.fi
Avio-onnea Morganeiden tapaan

| Avio-onnea Morganeiden tapaan> Did You Hear About the Morgans? |
| --- | --- |
 Elokuvan virallinen juliste.
Ohjaaja:  Marc Lawrence
Käsikirjoittaja:  Marc Lawrence
Tuottaja:   Liz Glotzer  Martin Shafer 
Säveltäjä:  Theodore Shapiro
Kuvaaja:  Florian Ballhaus
Leikkaaja:  Susan E. Morse
Pääosat:   Hugh Grant  Sarah Jessica Parker 
Valmistustiedot
Valmistusmaa:   Yhdysvallat
Tuotantoyhtiö:  Relativity Media Castle Rock Entertainment Banter Films
Levittäjä:  Columbia Pictures
Ensi-ilta:   18. joulukuuta 2009  5. helmikuuta 2010
Kesto:  103 min
Alkuperäiskieli:  englanti
Budjetti:  58 000 000 $
Tuotto:  85 280 250 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Avio-onnea Morganeiden tapaan on Marc Lawrencen ohjaama romanttinen komedia vuodelta 2009. Elokuva kertoo menestyvästä manhattanilaisesta pariskunnasta (Hugh Grant ja Sarah Jessica Parker), joiden avio-onni julkisivun takana rakoilee. Yllättäen he joutuvat murhan silminnäkijöiksi ja FBI toimittaa heidät todistajina turvaan Wyomingiin. Maalaismiljöössä myös parin romanttinen liekki alkaa voimistua uudestaan.
Aiheesta muualla

Antti Honkala: Avio-onnea Morganeiden tapaan (2009)  08.06.2010. Filmgoer.fi. Arkistoitu 5.3.2016. Viitattu 8.6.2010.
Destroyer of Worlds

| Destroyer of Worlds Bathory |
| --- | --- | --- |

Studioalbumin tiedot
 Äänitetty : 2001
 Julkaistu: 9. lokakuuta 2001
 Formaatti: LP, CD-levy
 Tuottaja(t): Quorthon
 Tyylilaji: thrash metal viikinkimetalli
 Kesto: 65.53
 Levy-yhtiö:  Tyfon Grammofon
 Levymerkki:  Black Mark
Bathoryn muut julkaisut
| Blood on Ice 1996 | Destroyer of Worlds 2001 | Nordland I 2002 |
Destroyer of Worlds on ruotsalaisen äärimetalliyhtye Bathoryn kymmenes studioalbumi. Albumi yhdistelee tyylissään yhtyeen aikaisempaa viikinki- sekä thrash metalia. Albumi sai ilmestyessään ristiriitaisen vastaanoton. Levy oli myös ensimmäinen, jonka Quorthon äänitti yksin.
Äänitykset & julkaisu

Destroyer of Worlds oli ensimmäinen Bathory-albumi, jonka perustajajäsen  Thomas ”Quorthon” Forsberg n äänitti yksin: laulu ja kaikki instrumentit on merkitty hänen nimiinsä. Perinteiseen tapaan hän myös kirjoitti ja sanoitti kaikki albumin kappaleet. Destroyer of Worldsin musiikki yhdistelee yhtyeen aikaisempaa viikinki- ja thrash metalia.
Forsberg kertoi Metal Rules -verkkojulkaisun haastattelussa työstäneen albumia pitkään ja halunneensa täyttää faniensa toiveet uuden albumin suhteen, ja kertoi äänittäneensä yhteensä 25 kappaletta. Hän pyrki Destroyer of Worldsillä yhdistämään tarkoituksella viikinki- ja thrash metalia, sillä hän ymmärsi fanikuntansa jakautuvan karkeasti näihin kahteen leiriin.
Levyn julkaisi ruotsalainen Black Mark vinyylilevynä sekä CD-levyllä. Albumin takakannen kappalelista vaihtaa kappaleet 4 ja 5 keskenään, sekä kappaleet 8 ja 10. Artikkeli listaa kappaleet oikeassa kuuntelujärjestyksessä. Levy on omistettu yhtyeen faneille.
Vastaanotto ja jälkimaine

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Chronicles of Chaos Vincent Eldefors: 7.5/10
Soundi: 
Aikalaisarviossa Chronicles of Chaos -verkkolehden Vincent Eldefors kehui albumia hyväksi ja suositteli sitä yhtyeen faneille, mutta katsoi ettei se noussut yhtyeen aikaisemman tuotannon tasolle.
Encyclopaedia Metallum -tietokannassa albumin 9 käyttäjäarvioon perustuva keskimääräinen pistemäärä on 64 prosenttia (2020).
Kappaleet

Kaikki kappaleet säv. ja san. Thomas Forsberg.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Lake of Fire | 05.43 |  |  |  |  |  |  |  |
| 2. | Destroyer of Worlds | 04.51 |  |  |  |  |  |  |  |
| 3. | Ode | 06.27 |  |  |  |  |  |  |  |
| 4. | Bleeding | 03.55 |  |  |  |  |  |  |  |
| 5. | Pestilence | 06.50 |  |  |  |  |  |  |  |
| 6. | 109 | 03.36 |  |  |  |  |  |  |  |
| 7. | Death from Above | 04.35 |  |  |  |  |  |  |  |
| 8. | Krom | 02.50 |  |  |  |  |  |  |  |
| 9. | Liberty & Justice | 03.52 |  |  |  |  |  |  |  |
| 10. | Kill Kill Kill | 03.09 |  |  |  |  |  |  |  |
| 11. | Sudden Death | 03.19 |  |  |  |  |  |  |  |
| 12. | White Bones | 08.35 |  |  |  |  |  |  |  |
| 13. | Day of Wrath | 08.11 |  |  |  |  |  |  |  |
|  |  | 65.53 |  |  |  |  |  |  |  |
Kokoonpano

Muusikot
Thomas Forsberg - laulu, sähkökitara, bassokitara, rummut, sävellys ja sanoitukset, tuotanto, kannen suunnittelu ja kansitaide
Muut
Mikael "Mimo" Moberg - äänitys
Aiheesta muualla

Destroyer of Worlds Discogsissa. (englanniksi)
Albumi Destroyer of Worlds Encyclopaedia Metallum -sivustolla (englanniksi)
| n k Bathory |
| --- | --- |
 Thomas Forsberg  Frederick Melander  Jonas Åkerlund  Andreas Johansson  Stefan Larsson  Paul Lundberg  Vvornth  Kothaar 
Studioalbumit:  Bathory  The Return......  Under the Sign of the Black Mark  Blood Fire Death  Hammerheart  Twilight of the Gods  Requiem  Octagon  Blood on Ice  Destroyer of Worlds  Nordland I  Nordland II 
Splitit:  Scandinavian Metal Attack  Scandinavian Metal Attack II  Bathory / Tankard / Rage Sampler 
Kokoelmat:  Jubileum Volume I  Jubileum Volume II  Jubileum Volume III  Katalog  Nordland I & II  In Memory of Quorthon Vol. I  In Memory of Quorthon Vol. II  In Memory of Quorthon Vol. III 
Boksit:  In Memory of Quorthon 
Musiikkivideot:  ”One Rode to Asa Bay”
HMS Acute (J106)

| HMS Acute |
| --- | --- |
 HMS Acute

Aluksen vaiheet
Rakentaja:  Harland and Wolff, Belfast, Pohjois-Irlanti
Kölinlasku:  24. heinäkuuta 1941
Laskettu vesille:  14. huhtikuuta 1942
Palveluskäyttöön:  30. heinäkuuta 1942
Loppuvaihe:  tuhoutunut maalilaivana 1964
Tekniset tiedot
Uppouma:  850 t
Pituus:  68,58 m (kokonaispituus)
Leveys:  10,82 m
Syväys:  2,59 m
Koneteho:  2 000 shp
Nopeus:  16,5 solmua
Miehistöä:  85
Aseistus
Aseistus:  1 x 4″ (102 mm) QF Mk V -ilmatorjuntatykki 4 x Oerlikon 20 mm
HMS Acute (viirinumerot M106 ja J106) Britannian kuninkaallisen laivaston Algerine-luokan miinanraivaaja.
Valmistus

Alus tilattiin 15. marraskuuta 1940 Belfastista Harland and Wolffin telakalta nimellä HMS Alert, mutta se nimettiin 1941 HMS Acuteksi. Aluksen köli laskettiin 25. heinäkuuta 1941 telakkanumerolla 1135. Alus laskettiin vesille 14. huhtikuuta 1942 ja valmistui vielä samana vuonna 30. heinäkuuta.
Palvelus > Toisen maailmansodan jälkeen

Alus jatkoi laivueensa mukana miinanraivausta Välimerellä. Osuessaan hylkyyn tammikuussa 1946 alus kärsi pahoja vaurioita ja se siirrettiin telakalle Genovaan. Telakalta palattuaan alus liittyi laivueeseensa Maltalla, mistä se lähti edelleen Britteinsaarille 9. toukokuuta. Saavuttuaan Portsmouthiin alus jatkoi palvelustaan osallistuen lähivesien miinanraivaukseen. Osallistuttuaan Alankomaiden rannikon raivaukseen syys-lokakuussa alus poistettiin palveluksesta ja se siirrettiin reserviin.
Maattuaan Harwichissa ankkurissa kymmenisen vuotta alus palautettiin palvelukseen toukokuussa 1956 ja se sijoitettiin Dartmouthin koulutuslaivueeseen kadettien koululaivaksi, missä tehtävässä se oli seuranneet viisi vuotta. Alus poistettiin uudelleen palveluksesta heinäkuussa ja se oli seuraavat kolme vuotta reservissä ennen poistolistalle siirtoaan.
Acute hinattiin 1963 Maltalle, jossa se oli torpedoammuntojen maalialuksena. Alus myytiin 20. marraskuuta 1964, ja se saapui vielä samana vuonna La Speziaan Italiaan romutettavaksi.
Aluksen päälliköt

Aluksen päällikköinä olivat:
David Lampen, DSO 1. kesäkuuta 1942 – helmikuu 1943
John Bruce Goodenough Temple, DSC helmikuu 1943 – tammikuu 1944
Andrew Edward Doran tammi-helmikuu 1944
Cecil Ernest Duggan helmikuu 1944 – tammikuu 1945
Norman Eyre Morley, DSC tammikuu – elokuu 1945
William Sharpe Dobson elokuu 1945 –
Azorien lippu

Azorien lippu
Azorien lippu on Portugalille kuuluvan Azorien itsehallinnollisen saariryhmän tunnus. Se hyväksyttiin 10. toukokuuta 1979.
Lipun sini-valkoinen pohja perustuu Portugalin kuningaskunnan lippuun. Lipun yläkulmaan on kuvattu Portugalin vaakuna ja lipun keskelle on kuvattu kultainen kanahaukka (port.  Açor), josta saaret on saaneet nimensä. Yhdeksän kultaista tähteä kanahaukan yläpuolella symboloivat Azorien saaria, jotka ovat São Miguel, Terceira, Faial, Pico, São Jorge, Santa Maria, Graciosa, Flores ja Corvo.
Avram Hershko

| Avram Hershko |
| --- | --- |

Henkilötiedot
Syntynyt: 31. joulukuuta 1937 (ikä 86)
Koulutus ja ura
Tutkimusalue:  Biokemia
Palkinnot:   Nobelin kemianpalkinto
Avram Hershko (hepr. ‏אברהם הרשקו‎‎; s. 31. joulukuuta 1937) on biokemisti. Hershko syntyi Karcagissa, Unkarissa, Herskó Ferenc -nimisenä. Hän muutti vuonna 1950 Israeliin, jossa hän suoritti opintonsa ja loi uransa. Hän on työskennellyt professorina Technionissa.
Hershko jakoi vuoden 2004 Nobelin kemianpalkinnon Irwin Rosen ja Aaron Ciechanoverin kanssa ubikitiinin ohjaamaa proteiinien hajottamista koskevasta tutkimustyöstä. Hän on saanut myös Israel-palkinnon (1994), Lasker-palkinnon (2000), Louisa Gross Horwitz -palkinnon (2001) ja Wolfin palkinnon (2001).
Hershko on Yhdysvaltain kansallisen tiedeakatemian ulkomaalaisjäsen.
Ossi ja lumikuningatar

| Ossi ja lumikuningatar |
| --- | --- |

Kirjailija:  Tarja Huhtala
Kieli:  suomi
Genre:  nuortenkirjallisuus
Kustantaja:  WSOY
Julkaistu:  2007
Ulkoasu:  sidottu
Sivumäärä:  157
ISBN:  978-951-0-33273-3
Sarja: Salatut elämät
Edeltävä:  Ken ja Sauli – kaukana kotoa
Seuraava:  Romeo ja onnentähti
Löydä lisää kirjojaKirjallisuuden teemasivulta
Ossi ja lumikuningatar on Salatut elämät -kirjasarjan kahdestoista osa. Kirjan on kirjoittanut Tarja Huhtala, ja se julkaistiin vuonna 2007. Tarinan päähenkilö on Ossi Puolakka, joka rakastuu Tanja Jääskeläiseen.
Sciuscià – viattomat

| Sciuscià – viattomat |
| --- | --- |

Ohjaaja:  Vittorio De Sica
Käsikirjoittaja:  Sergio Amidei Adolfo Franci Cesare Giulio Viola Cesare Zavattini
Tuottaja:  Giuseppe Amato Paolo William Tamburella
Säveltäjä:  Alessandro Cicognini
Kuvaaja:  Anchise Brizzi
Leikkaaja:  Niccolò Lazzari
Tuotantosuunnittelija:  Ivo Battelli
Pääosat:  Franco Interlenghi 
Valmistustiedot
Valmistusmaa:  Italia
Tuotantoyhtiö:  Unic Alfa Cinematografica
Levittäjä:  Ente Nazionale Industrie Cinematografiche Netflix
Ensi-ilta:  1946 1957 (Suomi)
Kesto:  93 min
Alkuperäiskieli:  italia englanti
Aiheesta muualla
IMDb 
Elonet
AllMovie
Infobox OKNimi-testi OK: 
Sciuscià – viattomat (Sciuscià) on Vittorio De Sican ohjaama italialainen elokuva vuodelta 1946. Elokuva kuuluu italialaisen neorealismin perusteoksiin.
De Sican elokuvien perusteemoja oli köyhyys, ja tässä elokuvassa näkökulma siihen on lapsuus. Tarinassa kaksi roomalaista poikaa Giuseppe ja Pasquale tienaavat amerikkalaisten sotilaiden kenkiä kiillottamalla. Pojilla on tavoitteena hankkia hevonen. Elokuvan alkuperäinen nimi Sciuscia on kenkien kiillotusta tarkoittavan englanninkielisen sanan Shoeshine väännös.
Palkinnot

Nastro d’argento, 1946 paras ohjaaja (Migliore Regia) Vittorio De Sica
New York Film Critics Circle Awards 1947 paras vieraskielinen elokuva 2. sija
National Board of Review, Yhdysvallat 1947 kymmenen parasta elokuvaa, 1.
Oscar-kunniapalkinto, 1948
Näyttelijät

| 0 | 1 | 2 |
| --- | --- | --- |
|  Franco Interlenghi  | … |  Pasquale Maggi   |
|  Rinaldo Smordoni  | … |  Giuseppe Filippucci   |
|  Annielo Mele  | … |  Raffaele   |
|  Bruno Ortenzi  | … |  Arcangeli   |
|  Emilio Cigoli  | … |  Staffera   |
|  Leo Garavaglia  | … |  il commissario   |
|  Gino Saltamerenda  | … |  il ”Panza”   |
|  Anna Pedoni  | … |  Nannarella   |
|  Enrico Da Silva  | … |  Giorgio   |
|  Maria Campi  | … |  chiromante   |
|  Mario Volpicelli  | … |  direttore carcere   |
|  Antonio Nicotra  | … |  carceriere   |
|  Claudio Ermelli  | … |  infermiere   |
|  Peppino Spadaro  | … |  avvocato   |
|  Angelo D'Amico  | … |  il siciliano   |
|  Pacifico Astrologo  | … |  Vittorio   |
|  Francesco De Nicola  | … |  Ciriola   |
|  Antonio Lo Nigro  | … |  Righetto   |
|  Antonio Carlino  | … |  abruzzese   |
|  Irene Smorboni  | … |  mamma di Giuseppe   |
|  Leonardo Bragaglia  | … |  ragazzo   |
HMS Hollyhock (K64)

| HMS Hollyhock |
| --- | --- |

Aluksen vaiheet
Rakentaja:  John Crown and Sons, Sunderland
Kölinlasku:  27. marraskuuta 1939
Laskettu vesille:  19. elokuuta 1940
Palveluskäyttöön:  19. marraskuuta 1940
Poistui palveluskäytöstä:  upotettu 1942
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 shp
Nopeus:  16 solmua (30 km/h)
Miehistöä:  87
Aseistus
Aseistus:  1 × BL 4″/L45 (102 mm) Mk IX -tykki 1 × DP 3″/L50 -tykki 2 × kaksiputkista 20 mm ilmatorjuntatykkiä 2 × Mk II syvyyspomminheitintä, joihin yhteensä 40 syvyyspommia
HMS Hollyhock (viirinumero K64) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus

Alus tilattiin 31. elokuuta 1939 Sunderlandista John Crown and Sons Limitediltä, missä köli laskettiin 27. marraskuuta. Alus laskettiin vesille 19. elokuuta 1940 ja valmistui 19. marraskuuta.
Palvelus

Vastaanottokokeiden päätyttyä alus siirrettiin Middlesboroughiin degaussing-asemalle, mistä se palasi Sunderlandiin ennen Tobermoryyn miehistönkoulutukseen siirtoa. Koulutuksen päätyttyä alus lähti 20. joulukuuta Greenockiin 3. saattajaryhmään suojaamaan läntisenreitin saattueita.
Alus määrättiin tammikuussa 1942 suojaamaan saattueita Intian valtamerellä. Se liittyi 9. tammikuuta saattueen WS14 suojueeseen. Alus aloitti 28. helmikuuta palveluksen Colombossa. Alus upposi 9. huhtikuuta 1942 keisarillisen Japanin laivaston lentokoneen hyökkäyksessä Ceylonin itäpuolella.
Helge

| Helge |
| --- | --- |
Nimipäivä:   
– suomenkielinen:  –
– ruotsinkielinen:  31. toukokuuta
– ortodoksinen:  20. syyskuuta
Muunnelmia:  –
Vastineita eri kielissä:  Oleg
Nimen alkuperä:  skandinaavinen, pyhä, pyhitetty'
Infobox OKNimi-testi OK: 
Helge on skandinaavinen miehen etunimi, joka johtuu muinaisskandinaavisesta pyhää, pyhitettyä tarkoittavasta sanasta heilagr. Nimen naispuolinen vastine on Helga.
Suomessa nimi on Digi- ja väestötietoviraston tietojen mukaan annettu vuoden 2019 loppuun mennessä 5 348 miehelle ja noin 20 naiselle.
Muita

Helge, ruotsalaisen Lars Mortimerin (Bobo, ym...) luoma sarjakuva
Aiheesta muualla

Kuvia tai muita tiedostoja aiheesta Helge Wikimedia Commonsissa